Марио Кроненберг
Нежна мелодия

chitanka.info

Вятърът мелодия нежна нашепва

за тайни надежди, изгаряща страст…

Потънала в спомени душата се сепва —

изпада отново в любовната власт…

Две красиви очи ме изгарят,

дълбаят безмилостно в моето сърце

От допира нежен ръцете ми парят —

така ми се иска мигът да поспре…

Желая те много, копнежът е силен —

ти на живота ми смисъла даваш

Към теб съм толкова любеобвилен,

но често ти хладна към мене оставаш…

Виновен съм — защото те обичам,

без да имам право на това…

В съня си с обич твоето име аз изричам

За мен си ти една мечта…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.